dramaturgynew.net
ДНК-ПРОСТРАНСТВО ЗА СЪВРЕМЕНЕН ТАНЦ И ПЪРФОРМАНС: съзидателен процес на взаимно вдъхновение и изграждане
ДНК-пространство за съвременен танц и пърформанс и неговият артистичен директор Мира Тодорова получиха наградата на Столична община за ярки постижения в областта на културата за 2017 г. в категорията "Съвременни перформативни и мултижанрови изкуства". За това как се изграждат структури за съвременни изкуства, за изминатия път на ДНК от основаването му в края на 2015 г. досега и за визиите, идеите и ценностите, зад които пространството застава, разказва Мира Тодорова в интервю на Елена Ангелова за „Литературен вестник“.
Материалът е изготвен с финансовата подкрепа на Национален фонд "Култура"
MOVING BODY 2017, или за предизвикателствата и хоризонта в сферата на съвременните форми на изпълнителски изкуства във Варна
Moving Body, или„Движещото се тяло“, е образователна платформа в сферата на съвременния танц във Варна. Нейното второ издание това лято включи преподаватели от България, Израел, Испания и Русия, както и участници от различни възрасти и краища на България. Но Moving Body е и нещо повече. Платформата веднага ни привлече интереса като една от силните независими инициативи извън София, която насочва усилия за създаване на контекст за съвременния танц във Варна. И най-вече с подхода на нейните организатори - танцьора и хореограф Искра Проданова и културния специалист Светлозара Христова, която стои и зад фестивала „РАДАР Отвъд музиката“. Помолихме Светлозара да разкаже повече.
Второто издание на танцовия фестивал „Етюди и приятели" на Фондация "Етюд", което се проведе в края на юни в ДНК-пространство за съвременен танц и пърформанс, представи премиерата на новото соло на Галина Борисова „Тук долу всички люляци умират“. За него пише Ангелина Георгиева.
ДА СЕ ПРЕВЪРНЕШ В САМОТО СЛУЧВАНЕ
Концертът-пърформанс "Songs from My Shows" на Иво Димчев го отведе през последната година на фестивали из Северна и Южна Америка, както и Европа. В него той събира над петнайсет песни от неговите представления, както и самостоятелни композиции, които изпълнява заедно с пианиста Димитър Горчаков. Изключителната интерпретация на Димчев на мелодиите, на театралността и физикалността на пеенето, неговите вокални възможности и игра с персоната, която си създава, правят този концерт-пърформанс завършено артистично произведение. Той беше част и от шоукейса на 25-ия международен театрален фестивал "Варненско лято". Представяме ви интервю с Иво Димчев на Емилия Тончева.
ЗА ТЕЛЕСНИЯ СВЯТ НА ЖЕЛАНИЯТА
Движенческият пърформанс "Голем" - идея и режисура Анна Данкова, привлече вниманието към себе си като едно от най-оригиналните представления от вече изминаващия театрален сезон. След като се представи в рамките на АСТ Фестивала за свободен театър през м. ноември 2016 и получи номинация за Наградата "Икар" 2017, "Голем" стана част и от програмата "Шоукейс" на 25-ия Международен театрален фестивал "Варненско лято". Представяме ви част от творческия екип на представлението в интервю на Елена Ангелова.